钦定古今图书集成/明伦汇编/官常典/第102卷 > 《封二子为公谢恩章》前人
## 钦定古今图书集成/明伦汇编/官常典/第102卷 > 《封二子为公谢恩章》前人

诏书封臣息男苗为高阳乡公，志为穆乡公。臣伏自
惟，文无升堂庙胜之功，武无摧锋接刃之效，天时运
幸，得生贵门，遇以亲戚，少荷光宠，窃位列侯，荣曜当
世。顾影惭形，流汗反侧。洪恩罔极，云雨增加。既荣木
干，枝叶并蒙，苗志小竖，既顽且稚。猥荷列爵，并佩金
紫，施荣所加，惠及父子。